ยังไม่พบการฝ่าฝืน หลังผ่อนผันให้มีการจำหน่ายและดื่มเครื่องดื่มแอลกอฮอลล์ในสถานประกอบการ
พลตํารวจเอก สุวัฒน์ แจ้งยอดสุข ผู้บัญชาการตำรวจแห่งชาติ เปิดเผยกรณีการเปิดประเทศ เพื่อรับนักท่องเที่ยวชาวต่างชาติและการผ่อนผันให้สถานประกอบการ ในพื้นที่นำร่องการท่องเที่ยวที่ได้รับอนุญาตจากหน่วยงานที่เกี่ยวข้อง สามารถจำหน่ายและดื่มเครื่องดื่มแอลกอฮลล์ ภายในร้านได้ถึงเวลา 21.00 น. โดยยืนยันว่า ให้นโยบายไปยังตำรวจทั่วประเทศ โดยเฉพาะในพื้นที่กรุงเทพมหานคร ให้เชิญผู้ประกอบการ มาหารือเกี่ยวกับมาตรการจำหน่ายและดื่มเครื่องดื่มแอลกอฮอลล์ ร่วมกัน เนื่องจาก ต้องอาศัยความร่วมมือของผู้ประกอบการและประชาชนในการปฏิบัติ ขณะที่ ตำรวจและหน่วยงานที่เกี่ยวข้อง เช่น สาธารณสุข กรุงเทพมหานคร ร่วมกันจัดชุดตระเวน ออกตรวจตามสถานประกอบการต่างๆ เพื่อเพิ่มความเข้มงวด โดยจะเน้นการประชาสัมพันธ์ให้ประชาชนเข้าใจและให้ความร่วมมือ ส่วนสถานประกอบการ ผับบาร์คาราโอเกะ ยังไม่สามารถเปิดให้บริการได้ หากพบการฝ่าฝืนในส่วนนี้ ตำรวจ จะเข้าไปบังคับใช้กฎหมายอย่างเด็ดขาดนอกจากนี้ ก่อนการเปิดประเทศ สำนักงานตำรวจแห่งชาติ ได้ระดมกวาดล้างอาชญากรรมระหว่างวันที่ 20 ถึง 31 ตุลาคม 2564 จับกุมผู้ต้องหาคดียาเสพติดและยึดยาเสพติดของกลางจำนวน 30,582 คดี คดีอาวุธปืนและยึดอาวุธปืนพร้อมเครื่องกระสุน  จำนวน 5,505 คดี คดีค้ามนุษย์ จำนวน 7 คดี นอกจากนี้ ยังจับผู้ต้องหาตามหมายจับค้างเก่า รวมถึงคดีอาชญากรรมทางเทคโนโลยีและคดีอาชญากรรมทั่วไปอีกจำนวนมาก